Ο **Μαχμούντ Αμπντούλ Ραούφ**, γεννημένος στις 9 Μαρτίου 1969 στο Γκάλφπορτ του Μισισίπι με το όνομα Κρις Γουέιν Τζάκσον, είναι πρώην επαγγελματίας καλαθοσφαιριστής. Αγωνίστηκε για εννέα σεζόν στο ΝΒΑ, όντας ένας από τους πιο εύστοχους παίκτες στις ελεύθερες βολές, με ρεκόρ το ποσοστό 95,6% την σεζόν 1993-94.

Καριέρα
-------

Ο Ραούφ γεννήθηκε στο Γκάλφπορτ το 1969 και μεγάλωσε με την μητέρα του, Ζακλίν Τζάκσον, όπως και τα δύο του αδέλφια, Ομάρ και Ντέιβιντ. Κατά τα παιδικά του χρόνια, η οικογένεια του ζούσε σε συνθήκες φτώχειας, με αποτέλεσμα να χάσει την τέταρτη τάξη του δημοτικού σχολείου και να αναγκαστεί να παρακολουθήσει ειδικό τμήμα για να καλύψει το χαμένο έδαφος. Παράλληλα, υπέφερε από σύνδρομο Τουρέτ, κάτι που διαγνώστηκε όταν ήταν σε ηλικία δεκαεπτά ετών. Παρά τις δυσκολίες, ο Ραούφ ήταν ένας από τους καλύτερους αθλητές του λυκείου του και στην τελευταία του χρονιά είχε μέσο όρο 29,9 πόντων και 5,7 ασίστ ανά παιχνίδι, με αποτέλεσμα να τον καλέσουν στο "McDonald's All-American Game", ενώ ανακηρύχθηκε Mississippi Mr. Basketball το 1987 και το 1988.

Στα 19 του χρόνια ξεκίνησε την φοίτηση το στο πανεπιστήμιο της πολιτείας της Λουιζιάνα (LSU), σκοράροντας 48 πόντους στο τρίτο παιχνίδι του εναντίον του Λουιζιάνα Τεκ, ενώ την ίδια χρονιά πέτυχε 53 πόντους εναντίον του πανεπιστημίου της Φλόριντα και 55 πόντους με δέκα τρίποντα με αντίπαλο τους Ole Miss Rebels. Στην πρώτη του σεζόν έπαιξε συνολικά σε 32 αγώνες, με 30,2 πόντους μέσο όρο και ανακηρύχθηκε κορυφαίος καλαθοσφαιριστής στην νοτιοανατολική περιφέρεια. Στην δεύτερη του χρονιά, είχε μέσο όρο 27,8 πόντων και συμπεριλήφθηκε στην παναμερικανική ομάδα της χρονιάς για δεύτερη συνεχή σεζόν.

Το 1990, επιλέχθηκε στην τρίτη θέση των ντραφτ από τους Ντένβερ Νάγκετς. Σε έξι χρονιές με τους Νάγκετς, είχε σταθερά περισσότερους από δέκα πόντους κατά μέσο όρο, ενώ ήταν πρώτος σε ποσοστό στις ελεύθερες βολές σε ολόκληρη την λίγκα το 1993-94 και το 1995-96. Το 1993, κέρδισε το βραβείο του πιο βελτιωμένου παίκτη του ΝΒΑ. Τα προσωπικά του ρεκόρ ήρθαν όταν το Νοέμβριο του 1995 είχε 30 πόντους και 20 ασίστ εναντίον των Φοίνιξ Σανς και στις 8 Δεκεμβρίου του ίδιου έτους πέτυχε 51 πόντους εναντίον των Γιούτα Τζαζ.

Το καλοκαίρι του 1996, δόθηκε στους Σακραμέντο Κινγκς, στους οποίους παρέμεινε για δύο σεζόν. Το 1998, υπέγραψε διετές συμβόλαιο στην Φενέρμπαχτσε έναντι 3,4 εκατομμυρίων δολαρίων, αλλά αποχώρησε πριν ολοκληρώσει την πρώτη του χρονιά, δηλώνοντας ότι έχασε το ενδιαφέρον του για το άθλημα. Τον Αύγουστο του 2000, επέστρεψε στην αγωνιστική δράση μετά από έναν χρόνο, υπογράφοντας στους Βανκούβερ Γκρίζλις, με τους οποίους είχε μέσο όρο 6,5 πόντων και 1,9 ασίστ σε 41 αγώνες. Τον Δεκέμβριο του 2003, υπέγραψε στην ρωσική Ουράλ Γκρέιτ και το καλοκαίρι του 2004 στην ιταλική Σεντίμα Ροζέτο. Με την Ροζέτο είχε 18,4 πόντους και 2,2 ασίστ, με αποτέλεσμα να υπογράψει το καλοκαίρι του 2005 στην Ούντινε, αλλά δεν αγωνίστηκε ολόκληρη την σεζόν λόγω προβλήματος στον αχίλλειο τένοντα.

Το 2006, επέστρεψε και πάλι στην αγωνιστική δράση, υπογράφοντας στον Άρη Θεσσαλονίκης, με τον οποίο αγωνίστηκε σε 17 αγώνες της Ευρωλίγκα με 4,6 πόντους ανά αγώνα. Το Νοέμβριο του 2007, υπέγραψε στην σαουδαραβική Αλ-Ιτιχάντ και δύο χρόνια αργότερα συμφώνησε με την ιαπωνική Κιότο Χάναριζ. Αγωνίστηκε για τελευταία χρονιά την σεζόν 2010-11.

Μέσοι όροι στατιστικών στο ΝΒΑ
------------------------------


| Σεζόν | Ομάδα | Αγώνες | Λεπτά | Βολές | Εντ. παιδιάς | 3ποντα | Ριμπάουντ | Ασίστ | Κλεψίματα | Κοψίματα | Πόντοι |
| --- | --- | --- | --- | --- | --- | --- | --- | --- | --- | --- | --- |
| 1990-91 | ***Ντένβερ Νάγκετς*** | 67 | 22,5 | 85,7% | 41,3% | 24,0% | 1,8 | 3,1 | 0,8 | 0,1 | 14,1 |
| 1991-92 | ***Ντένβερ Νάγκετς*** | 81 | 19,0 | 87,0% | 42,1% | 33,0% | 1,4 | 2,4 | 0,5 | 0,0 | 10,3 |
| 1992-93 | ***Ντένβερ Νάγκετς*** | 81 | 33,5 | 93,5% | 45,0% | 35,5% | 2,8 | 4,2 | 1,0 | 0,1 | 19,2 |
| 1993-94 | ***Ντένβερ Νάγκετς*** | 80 | 32,7 | 95,6% | 46,0% | 31,6% | 2,1 | 4,5 | 1,0 | 0,1 | 18,0 |
| 1994-95 | ***Ντένβερ Νάγκετς*** | 73 | 28,5 | 88,5% | 47,0% | 38,6% | 1,9 | 3,6 | 1,1 | 0,1 | 16,0 |
| 1995-96 | ***Ντένβερ Νάγκετς*** | 57 | 35,6 | 93,0% | 43,4% | 39,2% | 2,4 | 6,8 | 1,1 | 0,1 | 19,2 |
| 1996-97 | ***Σακραμέντο Κινγκς*** | 75 | 28,4 | 84,6% | 38,2% | 44,5% | 1,6 | 2,5 | 0,7 | 0,0 | 13,7 |
| 1997-98 | ***Σακραμέντο Κινγκς*** | 31 | 17,1 | 100,0% | 16,1% | 37,7% | 1,2 | 1,9 | 0,5 | 0,0 | 7,3 |
| 2000-01 | ***Βανκούβερ Γκρίζλις*** | 41 | 11,9 | 75,9% | 48,8% | 28,6% | 0,6 | 1,9 | 0,2 | 0,0 | 6,5 |

Παραπομπές
----------

1. ↑  The city of Gulfport honors Mahmoud Abdul-Rauf
2. ↑  «(formerly Chris Jackson) Bio - LSUsports». Αρχειοθετήθηκε από το πρωτότυπο στις 4 Μαρτίου 2016. Ανακτήθηκε στις 11 Φεβρουαρίου 2016.
3. ↑  With Very Strong Will, Abdul-Rauf Finds a Way : Basketball: Tourette's syndrome, an oft-misunderstood neurological disorder caused by a chemical imbalance in the brain, goads Nuggets's star along.
4. ↑  «Player Alumni List 12-2013.xlsx» (PDF). Αρχειοθετήθηκε από το πρωτότυπο (PDF) στις 7 Μαΐου 2013. Ανακτήθηκε στις 11 Φεβρουαρίου 2016.
5. ↑  Mississippi Mr. Basketball Awards - RealGM
6. ↑  L.S.U Basketball vs. Florida Basketball 1988 - YouTube
7. ↑  COLLEGE GREATS: CHRIS JACKSON – BEST FRESHMAN EVER? THE ORIGINAL UNSTOPPABLE PARTNER OF SHAQ BEFORE KOBE & PENNY
8. ↑  IS s|a - NCAA
9. ↑  Mahmoud Abdul-Rauf: A Portrait of Perfection
10. ↑  «1990 NBA Draft | Basketball-Reference.com». Αρχειοθετήθηκε από το πρωτότυπο στις 18 Ιανουαρίου 2012. Ανακτήθηκε στις 11 Φεβρουαρίου 2016.
11. ↑  Nugget Awards - NBA Hoops Online
12. ↑  NBA Most Improved Player Award Winners | NBA.com
13. ↑  NBA ROUNDUP : Regular Referees Get a Thriller November 16, 1995
14. ↑  PRO BASKETBALL;Abdul-Rauf Scores 51 Points As Nuggets Hold On at Utah
15. ↑  Nuggets Unload Rose, Abdul-rauf In Trades
16. ↑  Abdul-rauf Leaves Nba For Turkey
17. ↑  Fenerbahce reject Mahmoud Abdul-Rauf quits basketball
18. ↑  pro basketball note - Canoe[*νεκρός σύνδεσμος*]
19. ↑  URAL GREAT SIGN DUO 09 December 2003
20. ↑  Una stella musulmana della Nba per Roseto Preso Abdul Rauf, fu prima scelta di Denver
21. ↑  Abdul Rauf a Udine Poz verso Malaga?
22. ↑  «Αμπντούλ Ραούφ και με την βούλα - Άρης - SPORT 24». Αρχειοθετήθηκε από το πρωτότυπο στις 4 Μαρτίου 2016. Ανακτήθηκε στις 11 Φεβρουαρίου 2016.
23. ↑  Ex-NBA Player Abdul-Rauf Is Ittihad’s Prized Recruit
24. ↑  Ex-NCAA star Abdul-Rauf signs with Kyoto Hannaryz
25. ↑  Abdul-Rauf to return to Hannaryz

Πηγές
-----

* Mahmoud Abdul-Rauf NBA Stats | Basketball-Reference.com Αρχειοθετήθηκε 2013-10-14 στο Wayback Machine.
* Mahmoud Abdul-Rauf Stats, Bio - ESPN - ESPN.com - Go.com
* NBA Players: Mahmoud Abdul-Rauf Profile and Basic Stats
* Mahmoud Abdul-rauf - DraftExpress[*νεκρός σύνδεσμος*]